text.text: – الوزيرة بالنيابة و النظرية الحالية المقدمة من وزارة الصحة ترجح إنو مقتل الرضع التونسيين كان بسبب تعفن جرثومي وهاذا مانيش بش اناقشو و نخليه للجان التحقيق العظيمة الي بش تتشكل من طرف وزارة الصحة ومجلس الشعب.
text.text_idx: #000009
text.text: – لكن اي كان يزور الصبيطارات التونسية ينجم يشوف حالة الوسخ، الاستهتار، المعارف ، الرشوة و تمفصيل العساسة/السوجيڨاردات و المحقرانية العامة الي يعانيو فيها التوانسة من طرف الاعوان وممكن لامبالات الاعوان بالصحة التونسية اصلا .
text.text_idx: #000010
text.text: – اي كان يزور السبيطارات التونسية و يحتك بادارات الصحة التونسية ويرا تعاملها مع المواطن التونسي و مدى اهتمامها بالصحة التونسية او اهتماماه اصلا بالبشر الي قدامها و مدى وعيها والتزامها بنبل المهنة الطبية و بالواجب الوطني العظيم الي تمثلو خدمة الصحة العامة .
text.text_idx: #000011
text.text: اي كان يزور يرا يسمع و يفهم انو الاطار البشري لإدارة الصحة التونسية معلابالوش اولا بالصحة العامة أو نبالة المهنة قدر اهتماماو بالفلوس، الراحات، الشيخات خصوصا انو الصبيطارات قريب تولي علب متعة ليلية.
text.text_idx: #000012
text.text: – اي كان يعرف انو الفساد والاهمال هوما السمة العامة للادارة الصحية، ادارات المستشفيات ونقابات اعوان الصحة اصلا تقرير دايرة المحاسبات عدد 31 يوصف بالتدقيق حالة المعلابليش التام والفساد التام عند المسؤولين والاعوان وطبيعي جدا الحكومة والقضاء مهمش هنا وقتها و اكيد التقرير مقراه و تمعن فيه كان عدد قليل من التوانسة مهمش في الحكومة والقضاء او مؤسسات الدولة.
text.text_idx: #000014
text.text: – سيدتي الوزيرة نبدا معاك من المستوصف وين الطبيب ديما يجي امخر ديما ديما و هاذا يعتبر امتياز رغم انو يخلص في شهرية و هاته العادة ولات طبيعية علخر وامر واقع او سنة عامة راضين بيها الجميع و من هنا تفهمي اصل الأزمة وين الطبيب يفيق امخر والمرضى الموجوعين يبداو يستناو فيه من الصباح و يقعدو سوايع يستناو فيه و الله اعلم بحالهم خصوصا كيف يبداو صغار و رضع .من هنا تبدي تفهمي سيدتي الوزيرة اصل الازمة.
text.text_idx: #000020